次韵王適雪晴復雪二首  其二
作者：蘇轍
朝代：宋

paragraphs: 同雲自成幄，飛雪來無根。
一爲清風卷，坐見東方暾。
重陰偶復合，飛霰滿南軒。
油然青春意，已見出土萱。
老病一不堪，惟恃濁酒溫。
開戶理松菊，掃蕩無遺痕。
卷舒朝夕間，誰識造化元。
乾坤本何施，中有神怪奔。
萬物極毫末，顛倒何足掀。
老農但知種，荷鉏理南園。